
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,                                                                

ŞTIINŢĂ, TINERET ŞI SPORT                                                                 

Bucureşti, 14 septembrie 2006                                                                                                      
Nr.29/208

Raport

asupra propunerii legislative “Legea practicii” (Pl-x 519/2006)

1. În conformitate cu prevederile art.95 din Regulamentul Camerei Deputaţilor, republicat, şi cu adresa Pl-x 519/5.06.2006, Comisia pentru învăţământ, ştiinţă, tineret şi sport a fost sesizată spre dezbatere, în fond, cu propunerea legislativă “Legea practicii”. Propunerea legislativă a fost avizată de către Consiliul legislativ şi a primit aviz negativ din partea Comisiei pentru buget, finanţe şi bănci. De asemenea, Comisia a avut în atenţie şi punctul de vedere exprimat de Guvernul României.

Propunerea legislativă doreşte să creeze un cadru legislativ care să reglementeze desfăşurarea activităţilor de practică ale elevilor şi studenţilor, acolo unde aceasta este inclusă ca activitate obligatorie în planul de învăţământ. Se are în vedere şi dezvoltarea centrelor de practică proprii ale unităţilor şi instituţiilor de învăţământ, prin susţinerea financiară în scopul reorganizării şi dotării cu echipamente şi instalaţii necesare, specifice.

2. În raport de obiectul de reglementare şi conţinutul său, propunerea legislativă face parte din categoria legilor organice.
3. La dezbaterea propunerii legislative au participat, în conformitate cu prevederile art.51 şi art.52 din Regulamentul Camerei Deputaţilor: Gheorghe Asănică, secretar general adjunct, şi Megdonia Păunescu, director, din partea Ministerului Educaţiei şi Cercetării,  şi Ivan Cismaru, senator, în calitate de reprezentant al iniţiatorilor propunerii legislative. 

5. La lucrări au fost prezenţi 14 deputaţi, din totalul de 27 membri ai Comisei. Raportul a fost adoptat, cu 13 voturi pentru şi o abţinere, în şedinţa din 13 septembrie 2006.

6. Camera Deputaţilor este prima cameră sesizată. În urma dezbaterii, Comisia propune adoptarea propunerii legislative, cu următoarele amendamente:

I. Amendamente admise

Nr.

crt.
Text iniţial (propunere legislativă)
Amendamente propuse de comisie
Motivarea amendamentelor propuse

1.
Titlul legii: Legea practicii
Titlul legii: Lege privind practica elevilor şi studenţilor
Propunere efectuată de Consiliul legislativ

2.
Capitolul I – Definiţii

Capitolul I – Dispoziţii generale
Propunere efectuată de Consiliul legislativ

3.
Art.1. – Practica este activitatea desfăşurată de elevi şi studenţi, în conformitate cu planul de învăţământ/curriculum, care are drept scop verificarea aplicabilităţii cunoştinţelor teoretice, referitoare la disciplinele formatoare pentru specializare predate în cadrul programului de instruire, program înscris în planul de învăţământ/curriculum.
Art.1. – Practica este activitatea desfăşurată de elevi şi studenţi, în conformitate cu planul de învăţământ, care are drept scop verificarea aplicabilităţii cunoştinţelor teoretice însuşite de aceştia, în cadrul programului de instruire.

Autor: Comisia
Pentru claritatea definiţiei

4.
Art.2. – Practicantul este elevul sau studentul care desfăşoară activităţi practice de analiză, urmărire şi evaluare a aplicabilităţii cunoştinţelor teoretice, în cadrul activităţilor desfăşurate de organizatorul de practică, strict legate de specializarea pentru care se instruieşte.
Art.2. – Practicantul este elevul sau studentul care desfăşoară activităţi practice pentru consolidarea cunoştinţelor teoretice şi pentru formarea abilităţilor spre a le aplica în concordanţă cu specializarea pentru care se instruieşte.

Autor: Comisia
Concordanţa dintre activitate şi rezultate

5.
Art.3. – Organizatorul de practică este unitatea sau instituţia de învăţământ preuniversitar sau universitar şi societatea comercială, care desfăşoară o activitate în corelaţie cu specializările cuprinse în nomenclatorul Ministerului Educaţiei şi Cercetării şi care poate participa la procesul de instruire practică a studenţilor şi elevilor.
Art.3. – (1) Organizatorul de practică este unitatea sau instituţia de învăţământ preuniversitar, respectiv universitar, care desfăşoară activităţi instructiv-educative şi formative.

(2) Partenerul de practică este o societate comercială, o instituţie centrală sau locală sau orice altă persoană juridică, ce desfăşoară o activitate în corelaţie cu specializările cuprinse în nomenclatorul Ministerului Educaţiei şi Cercetării şi care poate participa la procesul de instruire practică a studenţilor şi elevilor.

Autor: Comisia
Definirea actorilor din domeniul organizării şi desfăşurării practicii

6.
Capitolul II – Elemente organizatorice
Text nemodificat


7.
Art.4. – (1) Practica elevilor şi studenţilor se organizează şi se desfăşoară pe baza unui contract cadru de colaborare şi a unei convenţii încheiate între organizator şi unitatea sau instituţia de învăţământ. În convenţie se stipulează toate condiţiile necesare desfăşurării activităţilor, inclusiv obligaţiile financiare ale părţilor.

(2) Unităţile şi instituţiile de învăţământ pot fi organizatoare de practică atât pentru elevii şi studenţii proprii cât şi pentru cei care provin de la alte unităţi şi instituţii de învăţământ.
Art.4. – (1) Practica elevilor şi studenţilor se organizează şi se desfăşoară pe baza unui contract cadru de colaborare sau a unei convenţii, după caz, încheiate între organizator şi partenerul de practică. 

Autor: Comisia

Text nemodificat
Pentru precizie

8.
Art.5. – Activitatea de practică se poate desfăşura cu program săptămânal sau cumulat, la sfârşit de semestru sau de an de studii, în conformitate cu planul de învăţământ/curriculum.
Art.5. – Activitatea de practică se poate desfăşura cu program săptămânal sau cumulat, la sfârşit de semestru sau de an de studii, în conformitate cu planul de învăţământ.

Autor: Comisia
Pentru claritate

9.
Art.6. – Practica se desfăşoară pe baza unei programe analitice/portofoliu de practică, întocmită de instituţia de învăţământ a practicantului.
Text nemodificat


10.
Art.7. – Durata practicii este cea cuprinsă în planul de învăţământ/curriculum.
Art.7. – Durata practicii este cea cuprinsă în planul de învăţământ.

Autor: Comisia
Pentru claritate

11.
Art.8. – Formele de evaluare, notare şi creditele acordate pentru activitatea de practică sunt cuprinse în planul de învăţământ/curriculum.
Art.8. – Formele de evaluare, notare şi creditele acordate pentru activitatea de practică sunt cuprinse în planul de învăţământ.

Autor: Comisia
Pentru claritate

12.
Art.9. – Activitatea de practică inclusă în planul de învăţământ/curriculum este obligatorie şi constituie condiţie de promovare.
Art.9. – Activitatea de practică inclusă în planul de învăţământ este obligatorie şi constituie condiţie de promovare.

Autor: Comisia
Pentru claritate

13.
Capitolul III – Obligaţiile părţilor
Text nemodificat


14.
A. Organizatorul de practică
Secţiunea I.

 Partenerul de practică
Conform tehnicii legislative

15.
Art.10. – Organizatorul de practică are următoarele obligaţii generale:

1) să deţină o dotare corespunzătoare – logistică, tehnică şi tehnologică – necesară valorificării cunoştinţelor teoretice primite de practicant în cadrul procesului de instruire;

2) să aibă specialişti cu studii medii şi superioare care să coordoneze şi să participe la evaluarea desfăşurării practicii elevilor şi studenţilor;

3) să desfăşoare programul de activitate aşa încât să permită realizarea activităţii de practică a elevilor şi studenţilor în condiţii normale, fără a depăşi ora 20,00.
Art.10. – Partenerul de practică are următoarele obligaţii generale:

a) să deţină o dotare corespunzătoare – logistică, tehnică şi tehnologică – necesară valorificării cunoştinţelor teoretice primite de practicant în cadrul procesului de instruire;

b) să aibă specialişti cu studii medii şi superioare care să coordoneze şi să participe la evaluarea desfăşurării practicii elevilor şi studenţilor;

c) să desfăşoare programul de activitate astfel încât să permită realizarea activităţii de practică a elevilor şi studenţilor în condiţii normale, fără a depăşi ora 20,00.
Autor: Comisia
Pentru înlăturarea confuziilor

16.
Art.11. – Pe perioada de practică organizatorul împreună cu reprezentantul unităţii sau instituţiei de învăţământ vor urmări şi înregistra prezenţa la activitate a practicantului şi vor semnala eventualele abateri unităţii sau instituţiei de învăţământ.
Art.11. – Pe perioada de practică partenerul de practică împreună cu reprezentantul unităţii sau instituţiei de învăţământ urmăresc şi înregistrează prezenţa la activitate a practicantului şi semnalează eventualele abateri unităţii sau instituţiei de învăţământ.

Autor: Comisia
Conform tehnicii de redactare legislativă

17.
Art.12. – Organizatorul de practică desemnează persoanele care se vor ocupa de îndrumarea şi urmărirea activităţii de practică.
Art.12. – Partenerul de practică desemnează persoanele care se ocupă de îndrumarea şi urmărirea activităţii de practică a elevilor şi studenţilor.

Autor: Comisia
Pentru precizie

18.
Art.13. – Organizatorul de practică trebuie să-l ajute pe practicant să-şi urmărească programa analitică/portofoliu de practică, punându-i la dispoziţie mijloacele necesare.
Art.13. – Partenerul de practică trebuie să-l ajute pe practicant să-şi urmărească programa analitică/portofoliu de practică, punându-i la dispoziţie mijloacele necesare.

Autor: Comisia
Pentru înlăturarea confuziilor

19.
Art.14. – Organizatorul de practică este obligat să instruiască practicantul cu privire la protecţia muncii şi PSI, specifice activităţilor care le va desfăşura.
Art.14. – Partenerul de practică este obligat să instruiască practicantul cu privire la protecţia muncii şi la apărarea împotriva incendiilor, specifice activităţilor care le va desfăşura.

Autor: Comisia
Pentru înlăturarea confuziilor

20.
Art.15. – (1) La sfârşitul activităţii de practică, în conformitate cu programa analitică/portofoliu de practică, organizatorul împreună cu reprezentantul unităţii sau instituţiei de învăţământ vor efectua o evaluare a cunoştinţelor practicantului şi-i vor acorda un calificativ.

(2) Evaluarea şi notarea finală se realizează la unitatea sau instituţia de învăţământ a practicantului.
Art.15. – (1) La sfârşitul activităţii de practică, în conformitate cu programa analitică/portofoliul de practică, organizatorul împreună cu partenerul de practică efectuează o evaluare a cunoştinţelor practicantului şi îi acordă un calificativ.

Autor: Comisia

Text nemodificat


Conform tehnicii de redactare legislativă

21.
Art.16. – Evaluarea capacităţii organizatorului din punct de vedere logistic, tehnic, tehnologic şi organizatoric este realizată de unitatea sau instituţia de învăţământ de unde provin elevii sau studenţii practicanţi.
Art.16. – Evaluarea capacităţii partenerului de practică din punct de vedere logistic, tehnic, tehnologic şi organizatoric este realizată de unitatea sau instituţia de învăţământ de unde provin elevii sau studenţii practicanţi.

Autor: Comisia
Pentru evitarea confuziei

22.
B. Practicantul
Secţiunea a 2-a

Practicantul
Conform tehnicii de redactare legislativă

23.
Art.17. – Practicanţii au obligaţia de a desfăşura activităţi conform programei analitice/portofoliu de practică, respectând durata şi perioada impuse de unitatea sau instituţia de învăţământ de unde provine.
Art.17. – Practicanţii au obligaţia de a desfăşura activităţi conform programei analitice/portofoliului de practică, respectând durata şi perioada impuse de unitatea sau instituţia de învăţământ de unde provine.


24.
Art.18. – Practicanţii au obligaţia să respecte regulamentul de ordine interioară al organizatorului şi normele de protecţia muncii şi PSI, specifice activităţii desfăşurate.
Art.18. – Practicanţii au obligaţia să respecte regulamentul de ordine interioară al partenerului de practică şi normele de protecţia muncii şi de apărare împotriva incendiilor, specifice activităţii desfăşurate.

Autor: Comisia
Pentru evitarea confuziei

25.
Art.19. – Prezenţa la practică este obligatorie. În caz de boală sau alte cauze obiective, practica se recuperează, respectându-se durata, fără a perturba procesul de pregătire teoretică.
Text nemodificat


26.
Art.20. – Practicantul participă activ la activităţile desfăşurate de organizator, doar dacă acestea sunt în interesul specializării, al dezvoltării cunoaşterii dar numai după efectuarea de către organizator a instructajelor de protecţie a muncii şi PSI specifice acelor activităţi.
Art.20. – Practicantul participă activ la activităţile desfăşurate de partenerul de practică, doar dacă acestea sunt în interesul specializării, al dezvoltării cunoaşterii dar numai după efectuarea de către acesta a instructajelor de protecţie a muncii şi de apărare împotriva incendiilor, specifice acelor activităţi.

Autor: Comisia
Pentru evitarea confuziei

27.
Capitolul IV – Drepturile părţilor
Text nemodificat


28.
Art.21. – Pe perioada de practică organizatorul îl poate angaja pe practicant pe baza unui contract de muncă pe termen limitat, prin negocierea remuneraţiei.
Art.21. – Pe perioada de practică partenerul de practică îl poate angaja pe practicant, conform legislaţiei în vigoare, pe baza unui contract de muncă pe durată determinată, prin negocierea remuneraţiei.

Autor: Comisia
Pentru a evita încălcarea Codului muncii

29.
Art.22. – Pentru practicanţii angajaţi organizatorul va efectua o evaluare a cunoştinţelor în conformitate cu conţinutul programei analitice/portofoliului de practică.
Art.22. – Pentru practicanţii angajaţi partenerul de practică efectuează evaluarea cunoştinţelor, respectând conţinutul programei analitice/portofoliului de practică.

Autor: Comisia
Respectarea regulilor legislative

30.
Art.23. – Organizatorii de practică, societăţi comerciale care lucrează cu profit, beneficiază de o reducere a impozitului cu echivalentul în lei a 250 €/practicant.
Art.23. – Partenerul de practică beneficiază de o reducere a impozitului pe profit cu echivalentul în lei a 250 €/practicant, la cursul din data începerii activităţii acestuia.

Autor: Comisia
Pentru precizie

31.
Art.24. – Organizatorii de practică, unităţi şi instituţii de învăţământ beneficiază de o subvenţie financiară suplimentară echivalentă cu 5% din alocaţia anuală pentru fiecare elev sau student. Sumele vor fi utilizate exclusiv pentru organizarea practicii.
Art.24. – Organizatorii de practică, unităţi şi instituţii de învăţământ, beneficiază de o subvenţie financiară suplimentară echivalentă cu 5% din alocaţia anuală pentru fiecare elev sau student. Sumele sunt utilizate exclusiv pentru organizarea practicii.

Autor: Comisia


32.
Capitolul V – Dispoziţii tranzitorii
Capitolul V – Dispoziţii finale
Tehnică legislativă

33.
Art.25. – Activitatea de practică a elevilor şi studenţilor este finanţată de la bugetul Ministerului Educaţiei şi Cercetării, pentru specializările care au practica prevăzută în planurile de învăţământ/curriculum, ca activitate obligatorie.
Art.25. – Activitatea de practică a elevilor şi studenţilor este finanţată de la bugetul Ministerului Educaţiei şi Cercetării, pentru specializările care au practica prevăzută în planurile de învăţământ, ca activitate obligatorie.

Autor: Comisia
Pentru claritate

34.
Art.26. – Ministerul Educaţiei şi Cercetării alocă sumele aferente pentru hrana şi transportul elevilor şi studenţilor care efectuează practica, în sistem cumulat, în alte localităţi decât cele în care îşi au sediile unităţile sau instituţiile de învăţământ de la care provin.

Sumele necesare se calculează şi sunt cuprinse în bugetul unităţilor şi instituţiilor de învăţământ.  
Art.26. – (1) Ministerul Educaţiei şi Cercetării alocă sumele aferente pentru hrana şi transportul elevilor şi studenţilor care efectuează practica, în sistem cumulat, în alte localităţi decât cele în care îşi au sediile unităţile sau instituţiile de învăţământ de la care provin.

(2) Sumele prevăzute la alin. (1) sunt cuprinse în bugetul unităţilor şi instituţiilor de învăţământ, ca organizatori de practică.
Autor: Comisia
Pentru o mai bună precizie

35.
Art.27. – Ministerul Educaţiei şi Cercetării alocă sumele necesare numai unităţilor şi instituţiilor de învăţământ care înregistrează cheltuieli cu organizarea şi desfăşurarea activităţilor de practică.
Text nemodificat


36.
Art.28. – Toate sumele rezultate la art.26 şi art.27 se centralizează în bugetul anual al Ministerului Educaţiei şi Cercetării.
Art.28. – Toate sumele prevăzute la art.26 şi art.27 se centralizează în bugetul anual al Ministerului Educaţiei şi Cercetării.

Autor: Comisia
Exprimare corectă

Preşedinte,                                                                    Secretar,

Lia Olguţa Vasilescu                                                        Mihai Radan

                                         Consilier,

                                         Ioan Ianoş

